Πέτρος Πέννας

Ο Πέτρος Πέννας (Άνω Πορόια Σερρών, 1902 - Αθήνα, 26 Σεπτεμβρίου 1994 Βιογραφικό του Πέννα  στην ιστοσελίδα της Δημόσιας Κεντρικής Βιβλιοθήκης Σερρών, ανάκτηση 27-7-2013.), του Θωμά, ήταν Έλληνας ιστορικός, που διετέλεσε δύο φορές βουλευτής Σερρών. Έχει τιμηθεί δύο φορές με το Μετάλλιο των Σερρών (1990 και 1993).
Συνέγραψε πλήθος μελετών, την "Ιστορία των Σερρών" (β΄έκδοση 1966), ποιήματα κ.ά.

 Βιογραφία 

Ο Πέτρος Πέννας γεννήθηκε στα Άνω Πορόια Σερρών το 1902. Οι γονείς του ήταν βλάχικης καταγωγής. Έζησε από την παιδική και εφηβική του ηλικία όλα τα δραματικά γεγονότα πριν και μετά την απελευθέρωση των Σερρών. Σπούδασε Νομικά και ασχολήθηκε με τη δημοσιογραφία, εκδίδοντας το 1938 το περιοδικό "Σερραϊκά Χρονικά". Πήρε μέρος στη Μικρασιατική Εκστρατεία και στον Πόλεμο του 1940 πολέμησε στην Πίνδο. Μαζί με άλλους προχώρησε στην καταγγελία των βουλγαρικών ωμοτήτων που είχαν διαπραχθεί στις Σέρρες. Ήταν ο ιδρυτής της Ιστορικής και Λαογραφικής Εταιρείας Σερρών - Μελενίκου, της οποίας διετέλεσε και γενικός γραμματέας και πρώτος πρόεδρος. Απεβίωσε στην Αθήνα στις 26 Σεπτεμβρίου 1994 σε ηλικία 92 ετών.

 Σταδιοδρομία 
Εγκαταστάθηκε στην Αθήνα , όπου άσκησε το δικηγορικό επάγγελμα. Έλαβε μέρος στις εκλογές του 1946 με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) αλλά δεν εξελέγη, συγκεντρώνοντας 6.990 ψήφους. Συνολικά εξελέγη δύο φορές βουλευτής ΣερρώνΟι Δρόμοι των Σερρών  , ανάκτηση 27-7-2013., το 1935 Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 35, αρ. 354). και το 1950 με το Λαϊκό Κόμμα. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 89, αρ. 940).  Από το 1946 ως το 1950 ήταν γενικός γραμματέας του Υπουργείου Κοινωνικής Προνοίας.

Πέθανε το 1994 και κηδεύτηκε από το Β΄ Νεκροταφείο Αθηνών. Τα Νέα, Κοινωνικά, 27-9-1994, σελ. 62. Ήταν παντρεμένος με την Πιπίτσα Πέννα και απέκτησαν παιδιά.

 Παραπομπές 

Κατηγορία:Έλληνες ιστορικοί του 20ού αιώνα
Κατηγορία:Βουλευτές Σερρών
Κατηγορία:Βουλευτές εκλεγμένοι με το Λαϊκό Κόμμα